Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: a 43/2003. (VII. 2.) GKM rendelethez
Paragraph Index: 728

65. A VI. fejezet 3. szabályának (2) bekezdése helyébe a következõ rendelkezés lép: „(2) A legnagyobb üzemi merüléshez tartozó vízvonaltól a mellvéd felsõ peremének legalacsonyabb pontjáig vagy védõkorlát esetén a munkafedélzet széléig mért legkisebb függõleges távolságnak megfelelõ védelmet kell biztosítani a személyzet számára a fedélzetre került víz hatása ellen, figyelembe véve a tenger állapotát, az idõjárási körülményeket, melyek mellett a hajó üzemel, a halászati tevékenységek területét, a hajó típusát és az alkalmazott halászati módszert. A munkafedélzet szélétõl, amelyrõl halászati tevékenységet végeznek, a hajóközépen mért szabadoldal legalább 300 mm legyen vagy legalább a megengedett legnagyobb merülésnek megfelelõ szabadoldallal legyen egyenlõ, attól függõen, hogy melyik a nagyobb érték. A védett munkafedélzettel rendelkezõ hajó esetében, amelyen a munkaterület védett a víz feljutása ellen, a megengedett legnagyobb merülésnek megfelelõ minimális szabadoldalnál nem szükséges nagyobb szabadoldalt biztosítani.”

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes